

 Štefanova ulica 2, 1501 Ljubljana

 T: 01 428 40 00

 E: gp.mnz@gov.si

 www.gov.si

Številka: 430-951/2024/5

Datum: 12. 9. 2024

**NAVODILA PRIJAVITELJEM ZA IZDELAVO VLOGE**

za javni razpis za izvedbo projekta "Oskrba žrtev trgovine z ljudmi – namestitev v varnem prostoru za obdobje 2025 - 2027",

št. 430-951/2024

stran:

1. povabilo prijaviteljem k oddaji vloge 3

2. PREDMET JAVNEGA RAZPISA 3

3. POGOJI ZA PRIJAVO NA JAVNI RAZPIS 3

4. ROK IN NAČIN PREDLOŽITVE VLOGE 5

5. VIŠINA IN VIR SREDSTEV 5

6. PRAVNA PODLAGA ZA IZVEDBO JAVNEGA RAZPISA 5

7. IZDELAVA IN PREDLOŽITEV VLOGE 5

8. JEZIK 6

9. VELJAVNOST VLOGE 6

10. OBVEZNA VSEBINA VLOGE 6

11. FORMALNO NEPOPOLNA VLOGA IN DOPOLNITEV VLOGE 8

12. IZLOČITEV VLOGE 8

13. DODATNA OBVESTILA IN POJASNILA 9

14. MERILA ZA IZBOR PROJEKTA 10

15. ROK, V KATEREM BODO PRIJAVITELJI PROJEKTA OBVEŠČENI O IZIDU JAVNEGA RAZPISA 12

16. SKLENITEV POGODBE 12

17. varovanje osebnih podatkov 12

18. PRAVNO VARSTVO 12

# POVABILO PRIJAVITELJEM K ODDAJI VLOGE

Na podlagi Zakona o javnih financah (Uradni list RS, št. 11/11 – uradno prečiščeno besedilo, 14/13 popr., 101/13, 55/15 – ZfisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23) – ZJF in Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23), javni razpis izvaja Republika Slovenija, Ministrstvo za notranje zadeve, Štefanova ulica 2, 1501 Ljubljana.

Naročnik vabi prijavitelje, da podajo svojo vlogo v skladu z razpisno dokumentacijo, na osnovi javnega razpisa za izvedbo projekta "Oskrba žrtev trgovine z ljudmi – namestitev v varnem prostoru za obdobje 2025 - 2027", št. 430-951/2024.

Prijavitelj pripravi vlogo skladno z Navodili prijaviteljem za izdelavo vloge. Vsi stroški priprave in predložitve vloge bremenijo prijavitelja.

# PREDMET JAVNEGA RAZPISA

Predmet javnega razpisa je izvedba projekta "Oskrba žrtev trgovine z ljudmi – namestitev v varnem prostoru za obdobje 2025 - 2027", v Republiki Sloveniji, in sicer nudenje pomoči žrtvam trgovine z ljudmi in žrtvam kaznivih dejanj zlorabe prostitucije pri njihovem telesnem, psihološkem in socialnem okrevanju v obliki namestitve v varni prostor.

Predmet javnega razpisa, obveznosti izvajalca projekta in način financiranja so podrobneje opredeljeni v datoteki »2 Opis predmeta javnega razpisa«.

Prijavitelji morajo ponuditi predmet javnega razpisa v celoti in se ne morejo prijaviti za izvajanje posameznega dela predmeta javnega razpisa.

Pogodba se bo z izbranim prijaviteljem sklenila za obdobje od 1. 1. 2025 do 31. 12. 2026. Za nadaljnje leto 2027 se bo pogodba podaljšala in pogodbena vrednost povečala na vrednost celotnega projekta na podlagi sklenitve aneksa. Naročnik si pridržuje pravico, da ne podaljša pogodbe in ne poveča pogodbene vrednosti z aneksom, če za nadaljevanje izvedbe projekta ne bodo zagotovljena proračunska sredstva. Pogodba bo sklenjena, ko jo bosta podpisali obe pogodbeni stranki, uporabljala pa se bo od 1. 1. 2025.

V primeru, da se bodo sredstva za izvedbo projekta v letih 2025 in 2026 izčrpala pred 31. 12. 2026, se bo sklenil aneks k pogodbi do vrednosti celotnega projekta, v kolikor bodo zagotovljena proračunska sredstva. V nasprotnem primeru bo naročnik izvajalca o prenehanju pogodbe obvestil v roku 10 dni po porabi sredstev za izvajanje projekta v letih 2025 in 2026, pisno s priporočeno pisemsko pošiljko ali po e-pošti.

V primeru, da se bodo sredstva celotnega projekta izčrpala pred potekom izvedbe celotnega projekta, bo pogodba prenehala veljati z dnem izčrpanja sredstev celotnega projekta. V primeru, da sredstva celotnega projekta pred potekom obdobja veljavnosti pogodbe ne bodo več zadoščala za izvedbo projekta v naslednjem mesecu, se bo pogodba prenehala uporabljati, naročnik pa bo izvajalca o prenehanju pogodbe obvestil v roku 10 dni po ugotovitvi omenjenega dejstva, pisno s priporočeno pisemsko pošiljko ali po e-pošti.

# POGOJI ZA PRIJAVO NA JAVNI RAZPIS

* Na javni razpis se lahko prijavijo pravne osebe, ki:
* so registrirane za opravljanje dejavnosti socialnega varstva pri pristojnem sodišču ali drugem pristojnem organu v RS ali imajo opravljanje te dejavnosti opredeljeno v ustanovitvenem aktu ali pa imajo šifro oddelka 87 (Socialno varstvo z nastanitvijo) ali 88 (Socialno varstvo brez nastanitve) po Uredbi o standardni klasifikaciji dejavnosti (Uradni list RS, št. 69/07, 17/08 in 27/24),
* nimajo v zadnjih šestih mesecih od datuma izdaje potrdila s strani poslovne banke blokiranega nobenega transakcijskega računa,
* izpolnjujejo pogoj, da prijavitelj niti njegov zakoniti zastopnik, ni bil pravnomočno obsojen zaradi naslednjih kaznivih dejanj, ki so opredeljena v Kazenskem zakoniku (Ur. l. RS, št. 50/12 – uradno prečiščeno besedilo, 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP in 16/23; v nadaljevanju KZ-1): goljufija, protipravno omejevanje konkurence, povzročitev stečaja z goljufijo ali nevestnim poslovanjem, oškodovanje upnikov, poslovna goljufija, goljufija na škodo Evropske unije, ponareditev ali uničenje poslovnih listin, nedovoljeno sprejemanje daril, nedovoljeno dajanje daril, davčna zatajitev, jemanje podkupnine, dajanje podkupnine,
* nimajo neplačanih zapadlih obveznosti v zvezi s plačili davkov in prispevkov za socialno varnost v skladu z zakonskimi določbami države, v kateri imajo sedež.
* Vsebina projekta mora biti skladna s predmetom in obsegom javnega razpisa in ustreza ciljnim skupinam.
* Interesi prijavitelja ne smejo biti v nasprotju z interesi in cilji projekta.
* Projekt mora upoštevati časovni in finančni okvir, določen s predmetno razpisno dokumentacijo.
* Projekt se ne sme izvajati kot del drugih, s strani naročnika že financiranih projektov. Prijavitelj za namen izvajanja predmetnega projekta ni pridobil sredstev državnega ali lokalnega proračuna ali sredstev Evropske skupnosti, zaradi česar bi lahko prišlo do dvojnega financiranja.
* Projekt se mora izvajati v Republiki Sloveniji, na nacionalni ravni.
* Prijavitelj – izvajalec mora zagotoviti izvajanje projekta po načelu nepridobitnosti.
* Prijavitelj – izvajalec mora imeti zagotovljene prostorske možnosti za namestitev v varnem prostoru. Varen prostor se mora nahajati v Republiki Sloveniji, namenjen pa mora biti bivanju in delu z žrtvami trgovine z ljudmi. Prijavitelj – izvajalec predmetnega varnega prostora ne sme uporabljati za druge namene, kot je predmet tega javnega razpisa.
* Prijavitelj – izvajalec mora uporabnicam in uporabnikom projekta (t.i. žrtvam trgovine z ljudmi in žrtvam kaznivih dejanj zlorabe prostitucije) ter naročniku zagotavljati 24 urno dosegljivost po telefonu.
* Projekt se mora izvajati skladno s kodeksom etičnih načel v socialnem varstvu.
* Prijavitelj – izvajalec mora pri svojem delu upoštevati predpise, ki urejajo področje varstva osebnih podatkov, predvsem Zakon o varstvu osebnih podatkov (Uradni list RS, št. 163/22 – ZVOP-2) in Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119 z dne 4. 5. 2016, str. 1), zadnjič popravljena s Popravkom (UL L št. 127 z dne 23. 5. 2018, str. 2, v nadaljnjem besedilu: Splošna uredba o varstvu podatkov).
* Prvi, drugi in vsi dodatni strokovni delavci v projektu morajo izpolnjevati pogoje iz predmetne razpisne dokumentacije (točka 9.4 tega dela razpisne dokumentacije).

V primeru, da prijavitelj oz. njegova vloga ne izpolnjuje katerega od zgoraj navedenih pogojev, se vloga izloči.

# ROK IN NAČIN PREDLOŽITVE VLOGE

Vloga se šteje za pravočasno, če jo naročnik prejme do dne **30. 10. 2024, najkasneje do 10.00 ure**.

Prijavitelji oddajo vloge s priporočeno pošiljko po pošti ali osebno na naslov naročnika: Ministrstvo za notranje zadeve RS, Glavna pisarna, Štefanova ulica 2, 1501 Ljubljana.

Vse nepravočasno prejete vloge bo komisija izločila iz postopka odpiranja vlog in jih neodprte vrnila prijaviteljem.

# VIŠINA IN VIR SREDSTEV

Okvirna višina sredstev za predmetni javni razpis znaša 135.000,00 EUR za izvajanje projekta v obdobju od 1. 1. 2025 do 31. 12. 2027 oziroma do porabe sredstev, namenjenih za izvajanje projekta, v kolikor bodo ta sredstva porabljena pred navedenim obdobjem izvajanja projekta.

Okvirna višina sredstev za izvajanje predmetnega javnega razpisa znaša 45.000,00 EUR/leto.

# PRAVNA PODLAGA ZA IZVEDBO JAVNEGA RAZPISA

Javni razpis se bo izvedel upoštevajoč naslednje predpise:

* Zakon o izvrševanju proračunov Republike Slovenije za leta, v katerih bo veljal;
* Pravilnik o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23);
* Kazenski zakonik (Ur. l. RS, št. 50/12 – uradno prečiščeno besedilo, 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP in 16/23);
* Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), 55/15 – ZfisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23);
* Zakon o ratifikaciji Konvencije Sveta Evrope o ukrepanju proti trgovini z ljudmi (Ur. l. RS-Mednarodne pogodbe, št. 14/09);
* vsa pozitivna zakonodaja, ki ureja to področje.

# IZDELAVA IN PREDLOŽITEV VLOGE

Vloga se sestavi tako, da prijavitelj vpiše zahtevane podatke v obrazce, ki so sestavni del razpisne dokumentacije oz. posameznih delov le-te.

Prijavitelj poda vlogo na obrazcih iz prilog razpisne dokumentacije. Prijavitelj priloge izpolni, podpiše in žigosa.

Zaželeno je:

* da so vsa dokazila, zahtevana v 10. točki teh navodil, razen izjav in obrazcev, vložena v ločenih ovitkih. Na vsakem ovitku naj bo naveden naziv dokumenta oz. ime zahtevanega dokazila.
* da so vsi dokumenti, predloženi v vlogi, zvezani z vrvico v celoto in zapečateni tako, da posameznih listov oziroma prilog ni možno naknadno vložiti, odstraniti ali zamenjati brez vidne poškodbe listov oz. pečata.
* da so ovitki takšni, da omogočajo popoln pregled dokumentacije, tudi če se dokument sestoji iz več listov tako, da je omogočeno listanje (npr. "ovoji za spise", Obr. 0,14 in podobno).

Prijavitelj mora predložiti vlogo osebno ali po pošti v zapečatenem ali zaprtem ovitku tako, da je možno preveriti, da je zaprt tako, kot je bil predan. Prijavitelj na ovitek vloge nalepi izpolnjen **obrazec prijave** iz Priloge št. 8. V primeru, da vloga ni označena kot je navedeno, naročnik ne odgovarja za predčasno odpiranje vloge ali za založitev vloge. Vloge, ki bodo predložene na drug način (npr. po faksu ali elektronski pošti), bo komisija izločila iz postopka odpiranja vlog in jih vrnila prijaviteljem.

# JEZIK

Postopek javnega razpisa poteka v slovenskem jeziku.

# VELJAVNOST VLOGE

Vloga mora veljati najmanj 140 dni od roka za predložitev vlog.

# OBVEZNA VSEBINA VLOGE

Prijavitelj mora v vlogi predložiti:

**10.1 Izpolnjene, podpisane in žigosane obrazce za pripravo vloge** (datoteka »4 Ostale priloge«):

* Podatki o prijavitelju (Priloga št. 1);
* Splošna izjava prijavitelja projekta (Priloga št. 2), v primeru, da je prijavitelj društvo pa tudi listine, navedene v Prilogi št. 2, točka a);
* Podatki o izvajalcih projekta (Priloga št. 3);
* Cena oskrbnega dne na osebo v varnem prostoru (Priloga št. 4);
* Ustreznost bivalnih prostorov (Priloga št. 5);
* Osveščanje ciljnih populacij, ki so lahko potencialne žrtve trgovine z ljudmi (Priloga št. 6);
* Opis projekta (Priloga št. 7);

Obrazce za pripravo vloge, ki so sestavni del tega dela razpisne dokumentacije, mora prijavitelj izpolniti, podpisati in žigosati.

*Opomba:*

*V primeru, da obrazcev ne podpisuje odgovorna oseba prijavitelja, mora prijavitelj obvezno priložiti pooblastilo za podpis dokumentacije, predložene v vlogi!*

**10.2** **Vzorec pogodbe** (datoteka »3 Vzorec pogodbe«):

Prijavitelj mora predložiti vzorec pogodbe, ki ima vse strani parafirane.

**10.3 Dokumente, ki jih izdajajo uradne institucije in katerih datum izdaje s strani uradne institucije na dan roka za predložitev vlog ne sme biti starejši od 30 dni.**

 Dokumenti so lahko originali ali fotokopije:

* Dokazilo (npr. potrdilo poslovne banke, pri kateri ima prijavitelj odprt transakcijski račun) da v zadnjih šestih mesecih od datuma izdaje dokazila ni imel blokiranega nobenega transakcijskega računa.

Ker se mora dokazilo nanašati na vse transakcijske račune prijavitelja, mora prijavitelj predložiti dokazila vseh poslovnih bank, pri katerih ima odprt transakcijski račun.

* Dokazilo Ministrstva za pravosodje, Kazenske evidence, da niti prijavitelj, niti njegov/-i zakoniti zastopnik/-i ni/-so bil/-ipravnomočno obsojen/-i zaradi naslednjih kaznivih dejanj, ki so opredeljena v Kazenskem zakoniku: goljufija, protipravno omejevanje konkurence, povzročitev stečaja z goljufijo ali nevestnim poslovanjem, oškodovanje upnikov, poslovna goljufija, goljufija na škodo Evropske unije, ponareditev ali uničenje poslovnih listin, nedovoljeno sprejemanje daril, nedovoljeno dajanje daril, davčna zatajitev, jemanje podkupnine, dajanje podkupnine.
* Dokazilo pristojnega finančnega urada, da prijavitelj nima neplačanih zapadlih obveznosti v zvezi s plačili davkov in prispevkov za socialno varnost v skladu z zakonskimi določbami države, v kateri ima sedež.

**10.4 Zahteve glede kadrov oz. strokovnih delavcev**

Prijavitelj projekta mora za izvajanje projekta zagotoviti najmanj 2 strokovna delavca.

Prvi strokovni delavec mora:

* imeti izobrazbo po Zakonu o socialnem varstvu (Uradni list RS, št. [3/07](http://www.uradni-list.si/1/objava.jsp?sop=2007-01-0100) – uradno prečiščeno besedilo, [23/07 – popr.](http://www.uradni-list.si/1/objava.jsp?sop=2007-21-1207), [41/07 – popr.](http://www.uradni-list.si/1/objava.jsp?sop=2007-21-2284), [61/10](http://www.uradni-list.si/1/objava.jsp?sop=2010-01-3350) – ZSVarPre, [62/10](http://www.uradni-list.si/1/objava.jsp?sop=2010-01-3387) – ZUPJS, [57/12](http://www.uradni-list.si/1/objava.jsp?sop=2012-01-2404), [39/16](http://www.uradni-list.si/1/objava.jsp?sop=2016-01-1707), [52/16](http://www.uradni-list.si/1/objava.jsp?sop=2016-01-2294) – ZPPreb-1, [15/17](http://www.uradni-list.si/1/objava.jsp?sop=2017-01-0729) – DZ, [29/17](http://www.uradni-list.si/1/objava.jsp?sop=2017-01-1524), [54/17](http://www.uradni-list.si/1/objava.jsp?sop=2017-01-2437), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1403) – ZOA-A, [28/19](http://www.uradni-list.si/1/objava.jsp?sop=2019-01-1329), [189/20](http://www.uradni-list.si/1/objava.jsp?sop=2020-01-3287) – ZFRO, 196/21 – ZDOsk, 82/23 in 84/23 – ZDOsk-1; v nadaljevanju: ZSV), smeri socialni delavec/socialna delavka, psiholog/psihologinja, pedagog/pedagoginja – smer socialna pedagoginja/socialni pedagog,
* imeti najmanj 2 leti delovnih izkušenj,
* biti državljan Republike Slovenije,
* biti redno zaposlen pri prijavitelju in v času izvajanja predmetnega projekta ne sme biti zaposlen na drugih projektih,
* ne sme biti pravnomočno obsojen ter zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti, in ni bil obsojen na nepogojno zaporno kazen več kot 6 mesecev,
* v času trajanja predmetnega projekta ne sme izvajati projekta Oskrba žrtev trgovine z ljudmi – krizna namestitev v okviru javnega razpisa za enako obdobje za leta 2025, 2026 in 2027, ki je financiran s strani Ministrstva za delo, družino, socialne zadeve in enake možnosti.

V primeru povečanega obsega dela ali v primeru namestitve otroka, žrtve trgovine z ljudmi, je dolžan izvajalec na zahtevo naročnika zagotoviti tudi drugega delavca (drugi strokovni delavec), ki je v projekt lahko vključen na podlagi podjemne pogodbe, in:

* mora imeti izobrazbo po ZSV, smeri socialni delavec/socialna delavka, psiholog/psihologinja, pedagog/pedagoginja – smer socialna pedagoginja/socialni pedagog,
* ne sme biti pravnomočno obsojen ter zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti, in ni bil obsojen na nepogojno zaporno kazen več kot 6 mesecev,
* v času trajanja predmetnega projekta ne sme izvajati projekta Oskrba žrtev trgovine z ljudmi – krizna namestitev v okviru javnega razpisa za enako obdobje za leta 2025, 2026 in 2027, ki je financiran s strani Ministrstva za delo, družino, socialne zadeve in enake možnosti.

V primeru povečanega obsega dela, je dolžan izvajalec na zahtevo naročnika, poleg drugega strokovnega delavca, zagotoviti dodatne delavce (vsi nadaljnji strokovni delavci). Strokovni delavci (oz. vsi dodatni delavci) so lahko vključeni preko podjemnih pogodb. Za njih je zahtevana izobrazba smeri socialni delavec/socialna delavka, psiholog/psihologinja, pedagog/pedagoginja – smer socialna pedagoginja/socialni pedagog. Vsi dodatni delavci morajo biti potrjeni s strani skrbnika pogodbe naročnika.

Vsi strokovni delavci, ki bodo sodelovali pri predmetnem projektu, morajo upoštevati naslednje zahteve naročnika:

* projekt morajo izvajati v skladu s kodeksom etičnih načel v socialnem varstvu,
* pri izvajanju projekta morajo sodelovati z organi odkrivanja oziroma kazenskega pregona Republike Slovenije v predkazenskih in kazenskih postopkih ter z drugimi pristojnimi državnimi organi pri urejanju statusa žrtev trgovine z ljudmi – tujih državljanov
* pri izvajanju projekta morajo sodelovati z drugimi nevladnimi organizacijami.

Prijavitelj prvega in drugega strokovnega delavca vpiše v Prilogo št. 3 (Podatki o izvajalcih projekta) (v nadaljevanju: Priloga št. 3), jo v celoti izpolni, za prilogo pa za obe navedeni osebi priloži naslednjo dokumentacijo (kot je zahtevano pri posamezni alineji):

* ustrezna izobrazba prvega in drugega strokovnega delavca: fotokopija dokazila o izobrazbi (fotokopija diplome) ter fotokopija opravljenega strokovnega izpita,
* delovne izkušnje prvega strokovnega delavca: izpolnjena Priloga št. 3 (razdelek: Delovna doba),
* državljanstvo Republike Slovenije prvega strokovnega delavca v projektu: dokazilo, izdano s strani uradne institucije, ki ne bo starejše od 30 dni (lahko original ali fotokopija),
* redna zaposlenost prvega strokovnega delavca pri prijavitelju: fotokopija dokazila, da je oseba zaposlena pri prijavitelju ter izjava prijavitelja, da v času izvajanja predmetnega projekta ne bo hkrati zaposlen tudi na drugih projektih,
* dokazilo Ministrstva za pravosodje, Kazenske evidence, da prvi in drugi strokovni delavec nista bila pravnomočno obsojena ter zoper njiju ni vložena pravnomočna obtožnica zaradi kaznivega dejanja, ki se preganja po uradni dolžnosti in nista bila obsojena na nepogojno zaporno kazen več kot 6 mesecev, ki ne sme biti starejše od 30 dni (lahko original ali fotokopija),
* nesodelovanje prvega in drugega strokovnega delavca v drugih projektih: podpisana izjava v Prilogi št. 2 (Splošna izjava prijavitelja projekta) (v nadaljevanju: Priloga št. 2).
* dokazilo za izpolnjevanje zahtev naročnika iz prejšnjega odstavka je s strani prijavitelja podpisana in izpolnjena Priloga št. 2.

Prijavitelj predloži tudi dokumentacijo, s katero bo izkazoval dodatne strokovne usposobljenosti prvega in drugega strokovnega delavca, skladno z navedenim v točki 14 (Merila za izbor projekta).

**10.5 Skupna vloga**

V primeru, da skupina prijaviteljev predloži skupno vlogo, mora ta skupina prijaviteljev v vlogi predložiti:

* **Izjavo** o predložitvi pravnega akta o skupnem izvajanju projekta (npr. pogodba o sodelovanju), v primeru, da bodo izbrani na javnem razpisu.

Pravni akt o skupnem izvajanju projekta mora natančno opredeliti odgovornost posameznih prijaviteljev za izvajanje projekta in poslovodečega prijavitelja. Ne glede na to, pa prijavitelji odgovarjajo naročniku neomejeno solidarno. Pravne osebe naj navedejo imena oseb, ki bodo odgovorne za izvajanje projekta po predmetnem javnem razpisu.

* Zahtevana **dokazila** v skladu s točko 10. Obvezna vsebina vloge. Dokazila, ki se nanašajo neposredno na posameznega prijavitelja skupne vloge, morajo biti v vlogi predložena za vsakega prijavitelja posebej, in sicer: Podatki o prijavitelju (Priloga št. 1), Splošna izjava prijavitelja projekta (Priloga št. 2) ter dokazila iz točke 10.3. Za ostala zahtevana dokazila iz točke 10 ni potrebno, da so v vlogi predložena za vsakega prijavitelja posebej, biti pa morajo parafirana s strani vseh prijaviteljev skupne vloge.

# FORMALNO NEPOPOLNA VLOGA IN DOPOLNITEV VLOGE

Na odpiranju vlog strokovna komisija ugotavlja popolnost vlog. V primeru, da prijavitelj v vlogi ne bo predložil vseh zgoraj navedenih dokazil in izpolnjenih obrazcev iz razpisne dokumentacije oziroma bodo le-ti nepravilno izpolnjeni, zaradi česar bo njegova vloga formalno nepopolna, ga bo komisija pozvala k dopolnitvi vloge. Vloga, katere prijavitelj ne bo dopolnil v skladu s pozivom za dopolnitev vloge, bo zavržena.

# IZLOČITEV VLOGE

Vloga prijavitelja projekta bo izločena iz nadaljnjega postopka izbire v naslednjih primerih:

* v kolikor prijavitelj ni registriran za opravljanje socialnega varstva pri pristojnem sodišču ali drugem pristojnem organu v RS, ali nima opravljanje te dejavnosti opredeljeno v ustanovitvenem aktu ali pa nimajo šifro oddelka 87 (Socialno varstvo z nastanitvijo) ali 88 (Socialno varstvo brez nastanitve) po Uredbi o standardni klasifikaciji dejavnosti;
* v kolikor je prijavitelj imel v zadnjih šestih mesecih od datuma izdaje potrdila s strani poslovne banke blokiran en ali več transakcijskih računov;
* v kolikor je bil prijavitelj ali njegov zakoniti zastopnik, pravnomočno obsojen zaradi naslednjih kaznivih dejanj, ki so opredeljena v KZ-1: goljufija, protipravno omejevanje konkurence, povzročitev stečaja z goljufijo ali nevestnim poslovanjem, oškodovanje upnikov, poslovna goljufija, goljufija na škodo Evropske unije, ponareditev ali uničenje poslovnih listin, nedovoljeno sprejemanje daril, nedovoljeno dajanje daril, davčna zatajitev, jemanje podkupnine, dajanje podkupnine;
* v kolikor ima prijavitelj neplačane zapadle obveznosti v zvezi s plačili davkov in prispevkov za socialno varnost v skladu z zakonskimi določbami države, v kateri ima sedež;
* v kolikor se ugotovi, da vsebina projekta ni skladna s predmetom in obsegom javnega razpisa in ne ustreza ciljnim skupinam;
* v kolikor se ugotovi, da so interesi prijavitelja v nasprotju z interesi in cilji projekta;
* v kolikor se ugotovi, da projekt ne upošteva časovnega in finančnega okvirja, določenega s predmetno razpisno dokumentacijo;
* v kolikor je prijavitelj za namen izvajanja projekta, za katerega se prijavlja, že prejel pomoč kateregakoli drugega organa oziroma institucije Republike Slovenije oziroma Evropske unije ter pri izvajanju projekta prihaja do dvojnega financiranja;
* v kolikor se projekt ne izvaja v Republiki Sloveniji in ni nacionalnega pomena;
* v kolikor se ugotovi, da pri izvajanju projekta prihaja do pridobitne dejavnosti;
* v kolikor se ugotovi, da je prijavitelj v vlogi navedel napačne ali zavajajoče podatke;
* v kolikor se ugotovi, da prijavitelj nima zagotovljenih prostorskih možnosti za namestitev v varnem prostoru;
* v kolikor se ugotovi, da se varen prostor ne nahaja v Republiki Sloveniji oziroma ni namenjen bivanju in delu z žrtvami trgovine z ljudmi oziroma ga prijavitelj uporablja za druge namene, kot je predmet tega javnega razpisa;
* v kolikor se ugotovi, da prijavitelj uporabnicam in uporabnikom projekta (t.i. žrtvam trgovine z ljudmi) ter naročniku ne more zagotavljati 24 urno dosegljivost po telefonu;
* v kolikor se ugotovi, da se projekt ne izvaja skladno s kodeksom etičnih načel v socialnem varstvu;
* v kolikor se ugotovi, da prijavitelj pri svojem delu ne upošteva predpisov, ki urejajo področje varstva osebnih podatkov, predvsem Zakon o varstvu osebnih podatkov in Splošne uredbe o varstvu podatkov;
* v kolikor se ugotovi, da prvi, drugi in vsi dodatni strokovni delavci v projektu ne izpolnjujejo pogojev iz predmetne razpisne dokumentacije (točka 10.4 tega dela razpisne dokumentacije);
* v kolikor se ugotovi, da vloga ne izpolnjuje vseh zahtev iz razpisne dokumentacije.

Zgoraj navedeni izključitveni razlogi se lahko uveljavljajo zoper prijavitelja tudi po opravljeni izbiri oziroma po tem, ko je izdan sklep o izbiri izvajalca ter po sklenitvi pogodbe.

V primeru, da se ugotovi obstoj enega ali več izključitvenih razlogov po izdaji sklepa o izbiri, se sklep razveljavi.

V primeru, da se ugotovi obstoj enega ali več izključitvenih razlogov po sklenitvi pogodbe, lahko naročnik odstopi od pogodbe.

# DODATNA OBVESTILA IN POJASNILA

Vprašanja oziroma dodatna pojasnila v zvezi s pripravo vloge lahko prijavitelji pošljejo po elektronski pošti na naslov: gp.mnz@gov.si s pripisom: DODATNE INFORMACIJE – JAVNI RAZPIS ZA IZVEDBO PROJEKTA "OSKRBA ŽRTEV TRGOVINE Z LJUDMI – NAMESTITEV V VARNEM PROSTORU ZA OBDOBJE 2025 - 2027", št. 430-951/2024.

Naročnik bo odgovore, kot tudi morebitne spremembe in dopolnitve razpisne dokumentacije, objavil na spletni strani: https://www.gov.si/drzavni-organi/ministrstva/ministrstvo-za-notranje-zadeve/ javne-objave/, ter preko Uradnega lista RS, in sicer najkasneje 25. 10. 2024, pod pogojem, da bo naročnik prejel zahtevo za dodatna pojasnila najkasneje **do dne 16. 10. 2024** **do 15.00 ure**.

Na zahteve za dodatna pojasnila, katerih naročnik ne bo prejel do zgoraj navedenega roka, naročnik ne bo dajal pojasnil. V primeru, da zahteva za dodatna pojasnila ne bo posredovana na zgoraj navedeni način, naročnik ne jamči za pravočasni odgovor.

**Opozorilo: Prijaviteljem se priporoča, da vse do izteka roka za oddajo vloge, na navedeni spletni strani spremljajo objave morebitnih dodatnih pojasnil, sprememb razpisne dokumentacije ipd., v nasprotnem primeru tvegajo oddajo nepopolne vloge zaradi neupoštevanja morebitne spremembe ali npr. dopolnitve razpisne dokumentacije.**

# MERILA ZA IZBOR PROJEKTA

Naročnik bo vloge, ki bodo izpolnjevale vse pogoje javnega razpisa, ocenil po spodaj navedenih merilih.

Največje možno število prejetih točk po merilih je 19.

Izbran bo tisti projekt, ki bo dosegel najvišje število točk. V primeru, da bosta dva projekta dosegla enako število točk, bo izbran tisti, ki bo pri merilu št. c) (višina odhodkov za stroške dela prvega strokovnega delavca) dosegel višje število točk.

1. **Usposobljenost kadra:**

Ocenjujejo se druga znanja ali specializacije s področja psiho-socialnega svetovanja. Prvi in drugi strokovni delavec se ocenjujeta posebej, pri čemer lahko vloga za prvega strokovnega delavca prejme maksimalno 4 točke, za drugega strokovnega delavca pa lahko prejme maksimalno 2 točki.

Za prvega strokovnega delavca v primeru udeležbe na izobraževanjih in seminarjih s področja psiho-socialnega svetovanja predvsem s področja dela z žrtvami trgovine z ljudmi ali s področja dela z ženskami žrtvami nasilja v obsegu do 20 ur prejme vloga 0 točk, za vsakih dodatnih 20 ur pa prejme vloga 1 dodatno točko, pri čemer lahko vloga prejme maksimalno 2 točki.

Za drugega strokovnega delavca v primeru udeležbe na izobraževanjih in seminarjih s področja psiho-socialnega svetovanja predvsem s področja dela z žrtvami trgovine z ljudmi ali s področja dela z ženskami žrtvami nasilja v obsegu do 20 ur prejme vloga 0 točk, za vsakih dodatnih 20 ur pa prejme vloga 0,5 dodatne točke, pri čemer lahko vloga prejme maksimalno 1 točko.

Za prvega strokovnega delavca v primeru univerzitetne ali visokošolske specializacije s področja psiho-socialnega svetovanja ali kontinuiranega izobraževanja s področja psiho-socialnega svetovanja v trajanju najmanj 80 ur prejme vloga 2 točki, ter za drugega strokovnega delavca prejme vloga 1 točko.

Iz dokazil o izobraževanju, ki jih predloži prijavitelj, mora biti razvidno število ur izobraževanja.

1. **Delovne izkušnje drugega strokovnega delavca:**

Ocenjuje se število let delovnih izkušenj oz. delovne dobe drugega strokovnega delavca, ki jih prijavitelj navede v Prilogi št. 3. V primeru, da ima drugi strokovni delavec na dan oddaje vloge 3 leta ali več delovnih izkušenj, prejme vloga 1 točko, v primeru, da ima na dan oddaje vloge manj kot 3 leta delovnih izkušenj pa prejme 0 točk, pri čemer drugi strokovni delavec ne sme imeti statusa pripravnika.

1. **Višina odhodkov za stroške dela prvega strokovnega delavca:**

Ocenjuje se enoletna višina odhodkov za stroške dela prvega strokovnega delavca, ki jih prijavitelj navede v Prilogi št. 3. Vloga z najnižjimi odhodki za stroške dela prvega strokovnega delavca prejme 4 točke, ostale vloge pa prejmejo število točk na podlagi naslednjega izračuna:

Število točk po tem merilu = (najnižja višina odhodkov za stroške dela prvega strokovnega delavca / višina odhodkov za stroške dela prvega strokovnega delavca predmetne vloge) x 4

Prijavitelj mora v Prilogi št. 3 navesti izhodiščni razred za prvega strokovnega delavca.

1. **Cena oskrbnega dne za eno osebo v varnem prostoru:**

Ocenjuje se cena oskrbnega dne za eno osebo v varnem prostoru, ki jo prijavitelj navede v Prilogi št. 4 (Cena oskrbnega dne na osebo v varnem prostoru). Cena oskrbnega dne mora zajemati stroške neposredno povezane z oskrbo žrtev trgovine z ljudmi, navedene v predmetu razpisa.

Vloga z najnižjo ceno oskrbnega dne za odraslo osebo v varnem prostoru prejme 3 točke, ostale vloge pa prejmejo število točk na podlagi naslednjega izračuna:

Število točk po tem merilu za odraslo osebo = (najnižja cena oskrbnega dne za odraslo osebo v varnem prostoru / cena oskrbnega dne za odraslo osebo v varnem prostoru predmetne vloge) x 3

Vloga z najnižjo ceno oskrbnega dne za otroka v varnem prostoru prejme 1 točko, ostale vloge pa prejmejo število točk na podlagi naslednjega izračuna:

Število točk po tem merilu za otroka = (najnižja cena oskrbnega dne za otroka v varnem prostoru / cena oskrbnega dne za otroka v varnem prostoru predmetne vloge) x 1

Maksimalna vrednost cene oskrbnega dne za odraslo osebo v varnem prostoru je 35 EUR, za otroka pa 50 EUR. Za otroke se sredstva za oskrbni dan zagotavljajo do sprejema sistemske rešitve za celovito in trajno pomoč otrokom z izkušnjo trgovine z ljudmi v skladu z Akcijskim načrtom za boj proti trgovini z ljudmi za obdobje 2023-2024[[1]](#footnote-1).

1. **Cena izdelave in distribucije informativnega gradiva**

Vloga pri tem merilu lahko prejme maksimalno 4 točke. Ocenjuje se skupna cena izdelave in distribucije informativnega gradiva, ki jo prijavitelj navede v svoji vlogi, v Prilogi št. 6. Vloga z najnižjo ceno prejme 4 točke, ostale vloge pa prejmejo število točk na podlagi naslednjega izračuna:

Število točk po tem merilu = (najnižja skupna cena izdelave in distribucije informativnega gradiva / skupna cena izdelave in distribucije informativnega gradiva predmetne vloge) x 4

Maksimalna vrednost izdelave in distribucije informativnega gradiva je 3.500 EUR.

*Opomba:*

*Naročnik bo pri merilu c), d) in e) izračun prejetih točk posamezne vloge zaokroževal na 2 decimalni mesti.*

# ROK, V KATEREM BODO PRIJAVITELJI PROJEKTA OBVEŠČENI O IZIDU JAVNEGA RAZPISA

Prijavitelji bodo o izboru projekta oz. izidu javnega razpisa obveščeni v roku 15 dni od dneva sprejetja odločitve o dodelitvi sredstev. Slednja bo sprejeta predvidoma v 60 dneh od roka za predložitev vlog.

Naročnik bo izdal sklep o izboru projekta oziroma izidu javnega razpisa in višini financiranja projekta.

Podatki o imenu izvajalca, nazivu projekta ter višini odobrenih javnih sredstev bodo javno objavljeni.

# SKLENITEV POGODBE

Naročnik bo izdal sklep o izboru projekta oz. izidu javnega razpisa na podlagi predloga komisije za izvedbo postopka javnega razpisa.

Naročnik bo z izbranim prijaviteljem sklenil pogodbo kot je določeno v 1. točki teh navodil. V primeru, da se prijavitelj v roku 8 dni od prejema poziva nanj ne odzove, se lahko šteje, da je umaknil vlogo.

# VAROVANJE OSEBNIH PODATKOV

Prijavitelj - izvajalec projekta mora pri svojem delu upoštevati predpise, ki urejajo področje varstva osebnih podatkov, predvsem Zakon o varstvu osebnih podatkov in Splošno uredbo o varstvu podatkov.

# PRAVNO VARSTVO

Zoper sklep oziroma obvestilo iz 15. točke lahko prijavitelj vloži pritožbo v roku 8 dni od prejema sklepa oziroma obvestila. O pritožbi bo odločalo Ministrstvo za notranje zadeve.

|  |  |  |
| --- | --- | --- |
|  |  | Erik Pagongeneralni sekretar |

1. <https://www.gov.si/zbirke/delovna-telesa/medresorska-delovna-skupina-za-boj-proti-trgovini-z-ljudmi/> [↑](#footnote-ref-1)